ശ്മശാന നിര്മ്മാണം കൊടിതൂക്കിമലയെ കളങ്കപ്പെടുത്തുമെന്ന് നെയ്യാറ്റിന്കര: പെരുമ്ബഴുതൂര് കോട്ടൂര് അയണിയറത്തല പട്ടികജാതി കോളനിയില് ശ്മശാനം നിര്മ്മിക്കാനായുള്ള നഗരസഭയുടെ തീരുമാനം ശ്രീനാരായണ ഗുരുദേവന്റെ തപസിനാല് പ്രസിദ്ധി നേടിയ കൊടിതൂക്കിമലയെ കളങ്കപ്പെടുത്തുമെന്നും പനങ്ങാട്ടുകരിയില് സേവാസാധന എന്ന സംഘടന വാങ്ങി നല്കിയ സ്ഥലത്ത് ശ്മശാനം നിര്മ്മിക്കാന് നഗരസഭ തയ്യാറാകണമെന്നും കെ.പി.സി.സി സെക്രട്ടറി അഡ്വ.എസ്.കെ. അശോക് കുമാര്, ഡി.സി.സി സെക്രട്ടറി മാരായമുട്ടം സുരേഷ്, നഗരസഭാ ആരോഗ്യകാര്യ സ്റ്രാന്ഡിംഗ് കമ്മിറ്റി ചെയര്മാന് ജോസ് ഫ്രാങ്ക്ളിന്, പെരുമ്ബഴുതൂര് മണ്ഡലം പ്രസിഡന്റ് കെ. രാജശേഖരന് നായര് എന്നിവര് പ്രസ്താവനയിലൂടെ ആവശ്യപ്പെട്ടു. കോട്ടൂര് കോളനിയും കൊടിതൂക്കിമലയും തമ്മില് 500 മീറ്രറോളം അകലമാണുളളത്. ഇവിടെ ശ്മശാനം വരുന്നതോടെ കൊടിതൂക്കി മലയിലെ ഗുരുദേവക്ഷേത്രത്തിലെയും മുരുകക്ഷേത്രത്തിലെയും ആചാരാനുഷ്ഠാനങ്ങള്ക്ക് തടസമുണ്ടാകുമെന്നും ഇവര് പറഞ്ഞു.